Kortesjärven kirkko

Kortesjärven kirkko on Jacob Rijfin suunnittelema kirkko Kauhavan Kortesjärvellä. Se on rakennettu vuoden 1792 tienoilla ja vihitty käyttöön vuonna 1794. Muodoltaan kirkko on tasavartinen sisäviisteinen ristikirkko. Sen ristikeskuksesta matalalta jalustalta kohoaa monikulmainen torni, joka on saanut nykyisen muotonsa 1800-luvun jälkipuolella. Vanha hautausmaa ympäröi kirkkoa. Erillinen puurakenteinen kellotapuli on peräisin vuodelta 1856. Kirkkomaisemaan liittyy vuonna 1846 hirsistä rakennettu lainajyvämakasiini, joka on nykyään museokäytössä.

Lähteet 
 Tietopaketti Museoviraston kotisivuilla

Aiheesta muualla 

 Kortesjärven kirkko Kauhavan seurakunnan sivuilla

Kortesjärvi
Suomen puiset sisäviisteiset ristikirkot
Kauhavan kirkkorakennukset
Suomen 1700-luvulla rakennetut rakennukset ja rakennelmat